Gilovo (kvartalo)

Gilovo (, foje ankaŭ Гилёва) estas mikrodistrikto (kvartalo) de Tjumeno, eksa vilaĝo en Tjumena distrikto (Tjumena provinco, Rusio), parto de Bukina kampara konsilio ().

 Geografio 
Norde Gilovo limas al Gilova bosko, sud-okcidente al kvartalo Raboĉij Posjolok (Laborista loĝloketo), oriente al mikrodistrikto Zajkovo.

Ĝi situas iom for de la Irkutska (Siberia) landvojo, ĉe rivero Vojnovko (Kluĉi) kaj lago Krivoje.

 Loĝantaro 

En 2002 plejparto de la loĝantoj estis rusoj (88%).

 Historio 

Komence de la 1860-aj jaroj tie estis 38 kortoj, en kiuj loĝis 108 viroj kaj 119 inoj. Vilaĝanoj kultivis 160 desjatinojn (174,8 hektarojn) da grenaj kampoj, havis 250 ĉevalojn, 130 bovinojn, 200 ŝafojn, 40 kaprojn kaj 150 porkojn. Lokanoj okupiĝis pri agrokulturo, fiŝkaptado, faris sledojn, kaleŝojn, ĉarojn, lignajn telerojn, bastomatojn kaj ŝuojn.

En 1913 la vilaĝo apartenis al la paroĥo de la Elija-preĝejo (Tjumeno).

 Vidu ankaŭ 
 Gilova bosko
 Zajkovo (kvartalo)

 Referencoj 

Kategorio:Kvartaloj de Tjumeno
Kategorio:Eksaj vilaĝoj de Tjumena distrikto